Descinde din rasa Lhasa Apso. Istoria rasei este neclară. Preoții budiști din Tibet arătau acestui câine o considerație religioasă deosebită datorită asemănării cu un leu – animal sfânt la ei (Numele Shih-Tzu în limba chineză înseamnă “leu” ). S-ar putea să fi existat în China încă din vremea Dinastiei Tang în secolul al III-lea sau să fi ajuns în secolul al X-lea. Această rasă este bine reprezentată în arta chineză, în sculpturi și broderii. Câinii de tip Lhasa Apso erau făcuți cadou împăraților chinezi de către Dalai Lama din Tibet. Era crescut doar de familiile regale. Tocmai datorită acestei asocieri, mulți câini au fost omorâți în timpul Revoluției Chineze. A devenit cunoscut sub numele chinezesc din 1935 când s-a fondat „Clubul Canin Shih Tzu”. În Europa a pătruns în perioada anilor 30. Rasa este recunoscută de următoarele oficii și organizații internaționale: CKC, FCI, AKC, UKC, KCGB, CKC, ANKC, NKC, NZKC, CCR, APRI, ACR.i